CELEX: 32011D0631
Language: el
Date: 2011-09-21 00:00:00
Title: 2011/631/ΕΕ: Εκτελεστική απόφαση της Επιτροπής, της 21ης Σεπτεμβρίου 2011 , περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης [κοινοποιηθείσα υπό τον αριθμό Ε(2011) 6502]  Κείμενο που παρουσιάζει ενδιαφέρον για τον ΕΟΧ

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/47
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Σεπτεμβρίου 2011
   περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης
   [κοινοποιηθείσα υπό τον αριθμό Ε(2011) 6502]
   (Κείμενο που παρουσιάζει ενδιαφέρον για τον ΕΟΧ)
   (2011/631/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (1), και ιδίως το άρθρο 17 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2008/1/ΕΚ, τα κράτη μέλη οφείλουν να υποβάλλουν ανά τριετία έκθεση σχετικά με την εφαρμογή της, βάσει ερωτηματολογίου που καταρτίζει η Επιτροπή.
            
         
               (2)
            
            
               Η Επιτροπή έχει καταρτίσει τέσσερα ερωτηματολόγια. Το τέταρτο, το οποίο καθορίστηκε με την απόφαση 2010/728/ΕΕ της Επιτροπής (2), καλύπτει τα έτη 2009, 2010 και 2011.
            
         
               (3)
            
            
               Δεδομένου ότι το ερωτηματολόγιο που καθορίστηκε με την απόφαση 2010/728/ΕΕ θα χρησιμοποιείται για την υποβολή εκθέσεων μέχρι τις 31 Δεκεμβρίου 2011, πρέπει να καταρτιστεί νέο ερωτηματολόγιο για την επόμενη τριετή περίοδο αναφοράς, λαμβάνοντας υπόψη την κτηθείσα πείρα από την εφαρμογή της οδηγίας 2008/1/ΕΚ και από τη χρήση των προηγούμενων ερωτηματολογίων. Ωστόσο, δεδομένου ότι η οδηγία 2008/1/ΕΚ θα καταργηθεί από τις 7 Ιανουαρίου 2014 και θα αντικατασταθεί από την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (3), το νέο ερωτηματολόγιο θα πρέπει να καλύπτει μόνο δύο έτη, ήτοι το 2012 και το 2013. Για λόγους σαφήνειας πρέπει να αντικατασταθεί η απόφαση 2010/728/ΕΕ.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί με βάση το άρθρο 6 της οδηγίας 91/692/ΕΟΚ του Συμβουλίου (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη χρησιμοποιούν το ερωτηματολόγιο που παρατίθεται στο παράρτημα για τις εκθέσεις που υποβάλλουν σχετικά με την εφαρμογή της οδηγίας 2008/1/ΕΚ.
   2.   Οι εκθέσεις που θα υποβληθούν θα καλύπτουν την περίοδο από την 1η Ιανουαρίου 2012 έως 31 Δεκεμβρίου 2013.
   Άρθρο 2
   Η απόφαση 2010/728/ΕΕ καταργείται από την 1η Ιανουαρίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Σεπτεμβρίου 2011.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 24 της 29.1.2008, σ. 8.
   
      (2)  ΕΕ L 313 της 30.11.2010, σ. 13.
   
      (3)  ΕΕ L 334 της 17.12.2010, σ. 17.
   
      (4)  ΕΕ L 377 της 31.12.1991, σ. 48.
   
      ΠΑΡΑΡΤΗΜΑ
      ΜΕΡΟΣ 1
      
         Ερωτηματολόγιο που αφορά την εφαρμογή της οδηγίας 2008/1/ΕΚ σχετικά με την ολοκληρωμένη πρόληψη και έλεγχο της ρύπανσης (IPPC)
      
      
         Γενικές σημειώσεις:
      
      Το παρόν, πέμπτο ερωτηματολόγιο βάσει της οδηγίας 2008/1/ΕΚ καλύπτει τα έτη 2012 και 2013. Λαμβάνοντας υπόψη την κτηθείσα πείρα από την εφαρμογή της οδηγίας 2008/1/ΕΚ και τις πληροφορίες που έχουν ήδη συγκεντρωθεί με τα προηγούμενα ερωτηματολόγια, το ερωτηματολόγιο αυτό επικεντρώνεται στις αλλαγές και στην πρόοδο που σημειώθηκαν στα κράτη μέλη όσον αφορά την εφαρμογή της οδηγίας 2008/1/ΕΚ. Καθώς η εν λόγω οδηγία θα καταργηθεί από τις 7 Ιανουαρίου 2014 και θα αντικατασταθεί από την οδηγία 2010/75/ΕΕ περί βιομηχανικών εκπομπών, η περίοδος αναφοράς μειώνεται από τρία σε δύο έτη. Για λόγους συνέχειας και για να είναι δυνατή η απευθείας σύγκριση με προηγούμενες απαντήσεις, το παρόν ερωτηματολόγιο διατηρεί αμετάβλητες πολλές πτυχές που καλύπτει η απόφαση 2010/728/ΕΕ. Στις περιπτώσεις όπου οι ερωτήσεις είναι παρεμφερείς με εκείνες των προηγούμενων ερωτηματολογίων και η κατάσταση δεν έχει μεταβληθεί, αρκεί απλώς η παραπομπή σε προηγούμενες απαντήσεις. Εάν έχουν μεσολαβήσει εξελίξεις, πρέπει να περιγράφονται σε νέα απάντηση. Κατά την απάντηση σε ειδικές ερωτήσεις του ερωτηματολογίου οι οποίες αφορούν γενικούς δεσμευτικούς κανόνες ή επίσημες κατευθυντήριες γραμμές που έχουν εκδοθεί από διοικητικούς φορείς, πρέπει να παρέχονται σύντομες πληροφορίες σχετικά με τον τύπο των κανόνων ή κατευθυντήριων γραμμών και, κατά περίπτωση, ιστοσύνδεσμοι ή άλλα μέσα πρόσβασης στις πληροφορίες αυτές.
      1.   Γενική περιγραφή
      
      Έχουν προκύψει στο κράτος μέλος δυσκολίες κατά την εφαρμογή της οδηγίας 2008/1/ΕΚ που οφείλονται σε ανεπάρκεια ανθρώπινου δυναμικού από πλευράς αριθμού ή ικανοτήτων; Εάν ναι, περιγράφονται οι δυσκολίες αυτές, καθώς και τυχόν σχέδια για την αντιμετώπισή τους ενόψει της μετάβασης στο καθεστώς της οδηγίας 2010/75/ΕΕ.
      2.   Αριθμός εγκαταστάσεων και αδειών (άρθρο 2 παράγραφοι 3 και 4 και άρθρο 4)
      
      
                  2.1.
               
               
                  Αναφέρονται λεπτομερώς οι αριθμοί των εγκαταστάσεων, όπως ορίζονται στην οδηγία 2008/1/ΕΚ, και των αδειών στο τέλος της περιόδου αναφοράς, με ανάλυση ανά τύπο δραστηριότητας, με βάση το πρότυπο και τις σημειώσεις που παρατίθενται στο μέρος 2.
               
            
                  2.2.
               
               
                  Ταυτότητα των εγκαταστάσεων IPPC. Εφόσον υπάρχει, παρέχεται σύνδεσμος που παραπέμπει σε δημόσια προσβάσιμες επικαιροποιημένες πληροφορίες για την επωνυμία, τη θέση και την κύρια δραστηριότητα (παράρτημα I) των εγκαταστάσεων IPPC του κράτους μέλους. Εάν οι πληροφορίες αυτές δεν είναι δημόσια προσβάσιμες, υποβάλλεται κατάλογος όλων των εν λειτουργία στο τέλος της περιόδου αναφοράς επιμέρους εγκαταστάσεων (επωνυμία, θέση και κύρια δραστηριότητα IPPC). Σε περίπτωση που δεν υπάρχει τέτοιος κατάλογος, η απουσία του αιτιολογείται.
               
            3.   Αιτήσεις έκδοσης αδείας (άρθρο 6)
      
      Περιγράφονται οι γενικοί δεσμευτικοί κανόνες, τα έγγραφα κατευθύνσεων ή τα έντυπα αιτήσεων που έχουν εκδοθεί για να εξασφαλιστεί ότι οι αιτήσεις περιλαμβάνουν όλες τις απαιτούμενες από το άρθρο 6 πληροφορίες, εν γένει ή για ειδικά ζητήματα (π.χ. μέθοδος αξιολόγησης των σημαντικών εκπομπών από εγκαταστάσεις).
      4.   Συντονισμός της διαδικασίας και των όρων έκδοσης αδείας (άρθρα 7 και 8)
      
      
                  4.1.
               
               
                  Περιγράφεται κάθε μεταβολή που επήλθε μετά την τελευταία περίοδο αναφοράς στην οργανωτική δομή των διαδικασιών έκδοσης αδείας, ειδικότερα όσον αφορά τις βαθμίδες των αρμόδιων αρχών και την κατανομή των αρμοδιοτήτων.
               
            
                  4.2.
               
               
                  Προέκυψαν ιδιαίτερες δυσκολίες στην εξασφάλιση πλήρους συντονισμού της διαδικασίας και των όρων έκδοσης αδείας, όπως απαιτείται από το άρθρο 7, ιδίως όταν εμπλέκονται περισσότερες από μία αρμόδιες αρχές; Περιγράφονται όλα τα σχετικά με το θέμα νομοθετήματα ή έγγραφα κατευθύνσεων.
               
            
                  4.3.
               
               
                  Ποιες νομοθετικές διατάξεις, διαδικασίες ή κατευθυντήριες γραμμές εφαρμόζονται για να εξασφαλιστεί ότι οι αρμόδιες αρχές δεν χορηγούν άδεια όταν η εγκατάσταση δεν πληροί τις απαιτήσεις της οδηγίας 2008/1/ΕΚ; Παρέχονται, εάν υπάρχουν, πληροφορίες σχετικά με τον αριθμό των περιπτώσεων και τις περιστάσεις μη χορήγησης αδείας.
               
            5.   Καταλληλότητα και επάρκεια των όρων έκδοσης αδείας [άρθρο 3 παράγραφος 1 στοιχεία δ) και στ), άρθρο 9, άρθρο 17 παράγραφοι 1 και 2]
      
      
                  5.1.
               
               
                  Περιγράφονται οι γενικοί δεσμευτικοί κανόνες ή οι ειδικές κατευθυντήριες γραμμές προς τις αρμόδιες αρχές που έχουν εκδοθεί για τα ακόλουθα ζητήματα:
                  
                              1.
                           
                           
                              διαδικασίες και κριτήρια για τον καθορισμό οριακών τιμών εκπομπής και άλλων όρων για την έκδοση αδείας
                           
                        
                              2.
                           
                           
                              γενικές αρχές για τον καθορισμό των βέλτιστων διαθέσιμων τεχνικών
                           
                        
                              3.
                           
                           
                              εφαρμογή του άρθρου 9 παράγραφος 4.
                           
                        
            
                  5.2.
               
               
                  Ζητήματα που σχετίζονται με τα έγγραφα αναφοράς (BREF) για τις Βέλτιστες Διαθέσιμες Τεχνικές (ΒΔΤ) σύμφωνα με το άρθρο 17 παράγραφος 2 της οδηγίας 2008/1/ΕΚ:
                  
                              1.
                           
                           
                              Σε γενικές γραμμές, πώς συνεκτιμώνται οι πληροφορίες που δημοσιεύει η Επιτροπή σύμφωνα με το άρθρο 17 παράγραφος 2, είτε εν γένει είτε σε ειδικές περιπτώσεις στο πλαίσιο του καθορισμού των βέλτιστων διαθέσιμων τεχνικών;
                           
                        
                              2.
                           
                           
                              Με ποιο συγκεκριμένο τρόπο αξιοποιούνται τα BREF για τον καθορισμό των όρων έκδοσης αδείας;
                           
                        
            
                  5.3.
               
               
                  Άλλα ζητήματα που αφορούν τους όρους έκδοσης αδείας:
                  
                              α)
                           
                           
                              Λαμβάνονται υπόψη συστήματα περιβαλλοντικής διαχείρισης για τον καθορισμό των όρων έκδοσης αδείας; Εάν ναι, με ποιον τρόπο;
                           
                        
                              β)
                           
                           
                              Τι είδους όροι έκδοσης αδείας ή άλλα μέτρα επιβάλλονται κατά κανόνα για τους σκοπούς του άρθρου 3 παράγραφος 1 στοιχείο στ) (αποκατάσταση χώρου ύστερα από οριστική παύση των δραστηριοτήτων) και πώς εφαρμόστηκαν στην πράξη;
                           
                        
                              γ)
                           
                           
                              Τι είδους όροι έκδοσης αδείας καθορίζονται κατά κανόνα όσον αφορά την ενεργειακή απόδοση [άρθρο 3 παράγραφος 1 στοιχείο δ)];
                           
                        
                              δ)
                           
                           
                              Αξιοποιήθηκε η δυνατότητα που προβλέπεται στο άρθρο 9 παράγραφος 3 να μην επιβάλλονται απαιτήσεις σχετικά με την ενεργειακή απόδοση και, εάν ναι, με ποιον τρόπο;
                           
                        
            6.   Ποιοτικά πρότυπα περιβάλλοντος (άρθρο 10)
      
      Υπήρξαν περιπτώσεις εφαρμογής του άρθρου 10 όπου η χρήση των βέλτιστων διαθέσιμων τεχνικών δεν επαρκούσε για να τηρηθεί ποιοτικό πρότυπο περιβάλλοντος (όπως ορίζεται στο άρθρο 2 παράγραφος 7); Εάν ναι, να αναφερθούν παραδείγματα τέτοιων περιπτώσεων και των πρόσθετων μέτρων που λήφθηκαν.
      7.   Μεταβολές των εγκαταστάσεων (άρθρο 12 και άρθρο 2 παράγραφος 10)
      
      Με ποιον τρόπο κρίνουν οι αρμόδιες αρχές στην πράξη, βάσει του άρθρου 12, κατά πόσον «μεταβολή της λειτουργίας» μπορεί να έχει επιπτώσεις στο περιβάλλον (άρθρο 2 παράγραφος 10) και αν πρόκειται για «ουσιαστική μεταβολή» η οποία «ενδέχεται να έχει σημαντικές αρνητικές επιπτώσεις στον άνθρωπο ή στο περιβάλλον» (άρθρο 2 παράγραφος 11); Να περιληφθεί παραπομπή σε σχετικές νομοθετικές διατάξεις, κατευθύνσεις ή διαδικασίες.
      8.   Επανεξέταση και αναπροσαρμογή των όρων αδείας (άρθρο 13)
      
      
                  8.1.
               
               
                  Η συχνότητα της επανεξέτασης και, ενδεχομένως, αναπροσαρμογής των όρων της αδείας (άρθρο 13) καθορίζεται στην εθνική ή περιφερειακή νομοθεσία ή με άλλους τρόπους, για παράδειγμα με χρονικούς περιορισμούς στις άδειες; Εάν ναι, ποιοι είναι οι εν λόγω άλλοι τρόποι; Να περιληφθεί παραπομπή στις σχετικές νομοθετικές διατάξεις, κατευθύνσεις ή διαδικασίες.
               
            
                  8.2.
               
               
                  Ποια είναι η αντιπροσωπευτική συχνότητα επανεξέτασης των όρων έκδοσης αδείας; Σε περιπτώσεις που η συχνότητα αυτή διαφέρει μεταξύ εγκαταστάσεων ή κλάδων, παρέχονται τυχόν διαθέσιμες επεξηγηματικές πληροφορίες.
               
            
                  8.3.
               
               
                  Σε τι συνίσταται η διαδικασία επανεξέτασης και αναπροσαρμογής των όρων έκδοσης αδείας; Πώς εφαρμόζεται η διάταξη περί επανεξέτασης των όρων έκδοσης αδείας στις περιπτώσεις ουσιαστικής μεταβολής των βέλτιστων διαθέσιμων τεχνικών; Να περιληφθεί παραπομπή στις σχετικές νομοθετικές διατάξεις, κατευθύνσεις ή διαδικασίες.
               
            9.   Τήρηση των όρων αδείας (άρθρο 14)
      
      
                  9.1.
               
               
                  Πώς εφαρμόζεται στην πράξη η απαίτηση του άρθρου 14 να ενημερώνει τακτικά ο φορέας εκμετάλλευσης την αρμόδια αρχή για τα αποτελέσματα της παρακολούθησης των απορρίψεων; Να περιληφθεί παραπομπή σε συγκεκριμένες κανονιστικές διατάξεις, διαδικασίες ή κατευθυντήριες γραμμές προς τις αρμόδιες αρχές για το θέμα αυτό.
               
            
                  9.2.
               
               
                  Υποβάλλουν όλοι οι φορείς εκμετάλλευσης τακτική έκθεση παρακολούθησης; Παρέχονται πληροφορίες σχετικά με την αντιπροσωπευτική συχνότητα υποβολής τέτοιων στοιχείων. Σε περιπτώσεις που η συχνότητα αυτή διαφέρει μεταξύ κλάδων, παρέχονται τυχόν διαθέσιμες επεξηγηματικές πληροφορίες.
               
            
                  9.3.
               
               
                  Παρέχονται οι διαθέσιμες πληροφορίες σχετικά με τις εγκαταστάσεις που εμπίπτουν στο πεδίο εφαρμογής της οδηγίας 2008/1/ΕΚ, όσον αφορά τα κατωτέρω ζητήματα, εφόσον δεν έχουν ήδη υποβληθεί στο πλαίσιο της έκθεσης βάσει της σύστασης 2001/331/ΕΚ του Ευρωπαϊκού Κοινοβουλίου και του Συμβουλίου, της 4ης Απριλίου 2001, για τον καθορισμό ελάχιστων κριτηρίων σχετικά με τις περιβαλλοντικές επιθεωρήσεις στα κράτη μέλη (1):
                  
                              1.
                           
                           
                              βασικά χαρακτηριστικά των περιβαλλοντικών επιθεωρήσεων που διενεργούν οι αρμόδιες αρχές·
                           
                        
                              2.
                           
                           
                              συνολικός αριθμός των επισκέψεων αρμοδίων αρχών σε εγκαταστάσεις κατά την περίοδο αναφοράς·
                           
                        
                              3.
                           
                           
                              συνολικός αριθμός των εγκαταστάσεων που καλύφθηκαν από τις επισκέψεις αυτές κατά την περίοδο αναφοράς·
                           
                        
                              4.
                           
                           
                              συνολικός αριθμός των επισκέψεων σε εγκαταστάσεις, κατά τις οποίες διενεργήθηκαν μετρήσεις εκπομπών ή/και δειγματοληψίες αποβλήτων από τις αρμόδιες αρχές, ή για λογαριασμό τους, κατά την περίοδο αναφοράς·
                           
                        
                              5.
                           
                           
                              είδη μέτρων (κυρώσεις ή άλλα μέτρα) που λήφθηκαν ύστερα από ατυχήματα, συμβάντα και καταστρατήγηση των όρων της αδείας, κατά την περίοδο αναφοράς.
                           
                        
            10.   Διασυνοριακή συνεργασία (άρθρο 18)
      
      Υπήρξαν περιπτώσεις, κατά την περίοδο αναφοράς, στις οποίες εφαρμόστηκαν οι απαιτήσεις του άρθρου 18 όσον αφορά τη διασυνοριακή ενημέρωση και συνεργασία; Να αναφερθούν χαρακτηριστικά παραδείγματα των διαδικασιών που χρησιμοποιούνται εν γένει.
      11.   Γενικές παρατηρήσεις
      
      
                  11.1.
               
               
                  Υπάρχουν συγκεκριμένες πτυχές της εφαρμογής που θεωρούνται προβληματικές στο κράτος μέλος; Εάν ναι, να προσδιοριστούν.
               
            
                  11.2.
               
               
                  Υπάρχουν συγκεκριμένες πληροφορίες σχετικά με την εφαρμογή της οδηγίας 2010/75/ΕΕ στο κράτος μέλος οι οποίες είναι σημαντικές για την ερμηνεία των παρεχόμενων στοιχείων βάσει του παρόντος ερωτηματολογίου; Εάν ναι, να αναφερθούν αναλυτικά.
               
            ΜΕΡΟΣ 2
      
         Πρότυπο για την απάντηση στην ερώτηση 2.1
      
      
                  ΕΙΔΟΣ ΕΓΚΑΤΑΣΤΑΣΗΣ
               
               
                  
                              A.
                           
                           
                              ΕΓΚΑΤΑΣΤΑΣΕΙΣ
                           
                        
               
                  
                              B.
                           
                           
                              ΟΥΣΙΑΣΤΙΚΕΣ ΜΕΤΑΒΟΛΕΣ
                           
                        
               
                  
                              Γ.
                           
                           
                              ΕΠΑΝΕΞΕΤΑΣΗ ΚΑΙ ΑΝΑΠΡΟΣΑΡΜΟΓΗ ΤΗΣ ΑΔΕΙΑΣ
                           
                        
            
                  Κωδικός
               
               
                  Κύρια δραστηριότητα της εγκατάστασης όπως καθορίζεται στο παράρτημα I της οδηγίας 2008/1/ΕΚ
               
               
                  
                              1.
                           
                           
                              Αριθμός εγκαταστάσεων
                           
                        
               
                  
                              2.
                           
                           
                              Αριθμός εγκαταστάσεων που καλύπτονται από άδεια απολύτως σύμφωνη με την οδηγία 2008/1/ΕΚ
                           
                        
               
                  
                              3.
                           
                           
                              Αριθμός ουσιαστικών μεταβολών που επήλθαν κατά την περίοδο αναφοράς χωρίς άδεια σύμφωνα με το άρθρο 12 παράγραφος 2 της οδηγίας 2008/1/ΕΚ
                           
                        
               
                  
                              4.
                           
                           
                              Αριθμός εγκαταστάσεων των οποίων η άδεια IPPC επανεξετάστηκε κατά την περίοδο αναφοράς σύμφωνα με το άρθρο 13 της οδηγίας 2008/1/ΕΚ
                           
                        
               
                  
                              5.
                           
                           
                              Αριθμός εγκαταστάσεων των οποίων η άδεια IPPC αναπροσαρμόστηκε κατά την περίοδο αναφοράς σύμφωνα με το άρθρο 13 της οδηγίας 2008/1/ΕΚ
                           
                        
            
                  1.
               
               
                  
                     Ενέργεια
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Καύση
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Διύλιση πετρελαίου και αερίου
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Οπτανθρακοποίηση
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Αεριοποίηση και υγροποίηση άνθρακα
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Μέταλλα
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Φρύξη ή επίτηξη μεταλλεύματος
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Παραγωγή χυτοσιδήρου ή χάλυβα
               
               
                   
               
               
                   
               
               
                   
               
               
                   
               
               
                   
               
            
                  2.3.α)
               
               
                  Με εξέλαση εν θερμώ
               
               
                   
               
               
                   
               
               
                   
               
               
                   
               
               
                   
               
            
                  2.3.β)
               
               
                  Με σφυρηλάτηση
               
               
                   
               
               
                   
               
               
                   
               
               
                   
               
               
                   
               
            
                  2.3.γ)
               
               
                  Με επίθεση στρώματος τηγμένου μετάλλου
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Χυτήρια
               
               
                   
               
               
                   
               
               
                   
               
               
                   
               
               
                   
               
            
                  2.5.α)
               
               
                  Παραγωγή ακατέργαστων μη σιδηρούχων μετάλλων
               
               
                   
               
               
                   
               
               
                   
               
               
                   
               
               
                   
               
            
                  2.5.β)
               
               
                  Τήξη μη σιδηρούχων μετάλλων
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Επιφανειακή επεξεργασία μετάλλων και πλαστικών υλικών
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Ορυκτά
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Παραγωγή τσιμέντου ή ασβέστου
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Παραγωγή αμιάντου
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Παραγωγή γυαλιού
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Τήξη ορυκτών υλών
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Παραγωγή κεραμικών ειδών
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Χημικά προϊόντα
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Παραγωγή οργανικών χημικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Παραγωγή ανόργανων χημικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Παραγωγή λιπασμάτων
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Παραγωγή φυτοϋγειονομικών προϊόντων/βιοκτόνων
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Παρασκευή φαρμακευτικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Παραγωγή εκρηκτικών υλών
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Απόβλητα
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Διάθεση ή ανάκτηση επικίνδυνων αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Καύση αστικών αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Διάθεση ακίνδυνων αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Χώροι υγειονομικής ταφής
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Λοιπές
                  
               
               
                   
               
               
                   
               
               
                   
               
               
                   
               
               
                   
               
            
                  6.1.α)
               
               
                  Παραγωγή χαρτοπολτού
               
               
                   
               
               
                   
               
               
                   
               
               
                   
               
               
                   
               
            
                  6.1.β)
               
               
                  Παραγωγή χαρτιού και χαρτονιού
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Προεπεξεργασία ή βαφή ινών ή υφασμάτων
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Δέψη δερμάτων
               
               
                   
               
               
                   
               
               
                   
               
               
                   
               
               
                   
               
            
                  6.4.α)
               
               
                  Σφαγεία
               
               
                   
               
               
                   
               
               
                   
               
               
                   
               
               
                   
               
            
                  6.4.β)
               
               
                  Επεξεργασία και μεταποίηση προϊόντων διατροφής
               
               
                   
               
               
                   
               
               
                   
               
               
                   
               
               
                   
               
            
                  6.4.γ)
               
               
                  Επεξεργασία και μεταποίηση γάλακτος
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Διάθεση ή ανακύκλωση σφαγίων
               
               
                   
               
               
                   
               
               
                   
               
               
                   
               
               
                   
               
            
                  6.6.α)
               
               
                  Εντατική πτηνοτροφία
               
               
                   
               
               
                   
               
               
                   
               
               
                   
               
               
                   
               
            
                  6.6.β)
               
               
                  Εντατική εκτροφή χοίρων κρεατοπαραγωγής
               
               
                   
               
               
                   
               
               
                   
               
               
                   
               
               
                   
               
            
                  6.6.γ)
               
               
                  Εντατική εκτροφή χοιρομητέρων
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Επιφανειακή επεξεργασία με τη χρησιμοποίηση οργανικών διαλυτών
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Παραγωγή άνθρακα ή ηλεκτρογραφίτη
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Δέσμευση ρευμάτων CO2 [οδηγία 2009/31/ΕΚ του Ευρωπαϊκού Κοινοβουλίου και του Συμβουλίου (2)]
               
               
                   
               
               
                   
               
               
                   
               
               
                   
               
               
                   
               
            
                  
                     Σύνολα
                  
               
               
                   
               
               
                   
               
               
                   
               
               
                   
               
               
                   
               
               
                   
               
            
         Επεξηγηματικές σημειώσεις για το πρότυπο:
      
      Η συλλογή των δεδομένων του παρόντος προτύπου βασίζεται στον «αριθμό εγκαταστάσεων» και τον «αριθμό ουσιαστικών μεταβολών», όπου ως «εγκατάσταση» και «ουσιαστική μεταβολή» νοούνται οι έννοιες που ορίζονται στο άρθρο 2 παράγραφοι 3 και 11, αντιστοίχως, της οδηγίας 2008/1/ΕΚ.
      Το «είδος εγκατάστασης» αναφέρεται στην κύρια δραστηριότητα της εγκατάστασης. Η εγκατάσταση πρέπει να δηλώνεται για μία και μόνη δραστηριότητα, ακόμη και αν ασκούνται περισσότερες δραστηριότητες IPPC σε αυτή.
      Στις σημειώσεις που ακολουθούν παρέχονται περαιτέρω κατευθύνσεις και επεξηγήσεις σχετικά με τα δεδομένα που πρέπει να καταγραφούν στον πίνακα. Τα κράτη μέλη καλούνται να συμπληρώσουν τον πίνακα όσο το δυνατόν πληρέστερα.
      A.   «ΑΡΙΘΜΟΣ ΕΓΚΑΤΑΣΤΑΣΕΩΝ» στο τέλος της περιόδου αναφοράς (31 Δεκεμβρίου 2013).
      
                  1.
               
               
                  Αριθμός εγκαταστάσεων: συνολικός αριθμός εγκαταστάσεων IPPC (υφιστάμενων και νέων) που λειτουργούσαν στο κράτος μέλος στο τέλος της περιόδου αναφοράς, ανεξάρτητα από την κατάσταση της αδείας τους.
               
            
                  2.
               
               
                  Αριθμός εγκαταστάσεων που καλύπτονται από άδεια απολύτως σύμφωνη με την οδηγία 2008/1/ΕΚ: συνολικός αριθμός εγκαταστάσεων IPPC οι οποίες καλύπτονται από μία ή περισσότερες άδειες που έχουν εκδοθεί σύμφωνα με την οδηγία 2008/1/ΕΚ (συμπεριλαμβανομένων των προ IPPC αδειών που έχουν επανεξεταστεί/αναπροσαρμοστεί), ανεξάρτητα από τον χρόνο έκδοσης των αδειών ή από το αν αυτές επανεξετάστηκαν, αναπροσαρμόστηκαν ή τροποποιήθηκαν/ανανεώθηκαν για οποιονδήποτε λόγο.
               
            Για τον υπολογισμό του αριθμού των εγκαταστάσεων που θα δηλώσουν, τα κράτη μέλη λαμβάνουν υπόψη την κατάσταση της ή των αδειών που κάλυπταν κάθε εγκατάσταση στο τέλος της περιόδου αναφοράς. Σημειωτέον ότι ο αριθμός αφορά τις εγκαταστάσεις, όχι τις άδειες (δεδομένου ότι μία εγκατάσταση μπορεί να καλύπτεται από περισσότερες άδειες και αντιστρόφως).
      
                  Κανόνας της συμφωνίας
               
               
                  :
               
               
                  Η διαφορά μεταξύ του συνολικού αριθμού εγκαταστάσεων IPPC (1) και του συνολικού αριθμού εγκαταστάσεων που καλύπτονται από άδεια απολύτως σύμφωνη με την οδηγία 2008/1/ΕΚ (2) ισούται με τον αριθμό των εγκαταστάσεων που δεν καλύπτονται από άδεια IPPC απολύτως σύμφωνη με την οδηγία, για οποιονδήποτε λόγο (η διαδικασία δεν έχει ολοκληρωθεί, δεν καλύπτονται πλήρως όλες οι δραστηριότητες κ.λπ.). Αριθμός διαφορετικός του μηδενός υποδηλώνει πιθανή παράβαση των διατάξεων της οδηγίας 2008/1/ΕΚ.
               
            B.   «ΟΥΣΙΑΣΤΙΚΕΣ ΜΕΤΑΒΟΛΕΣ» κατά την περίοδο αναφοράς (1η Ιανουαρίου 2012 - 31 Δεκεμβρίου 2013).
      
                  3.
               
               
                  Αριθμός ουσιαστικών μεταβολών που επήλθαν κατά την περίοδο αναφοράς, χωρίς άδεια σύμφωνα με το άρθρο 12 παράγραφος 2 της οδηγίας 2008/1/ΕΚ: αριθμός ουσιαστικών μεταβολών, γνωστών στις αρμόδιες αρχές, οι οποίες τέθηκαν σε πρακτική εφαρμογή από τους φορείς εκμετάλλευσης χωρίς να έχει εκδοθεί σχετική άδεια όπως απαιτείται από το άρθρο 12 παράγραφος 2.
               
            Αριθμός διαφορετικός του μηδενός υποδηλώνει πιθανή παράβαση των διατάξεων της οδηγίας IPPC.
      Γ.   «ΕΠΑΝΕΞΕΤΑΣΗ και ΑΝΑΠΡΟΣΑΡΜΟΓΗ ΤΗΣ ΑΔΕΙΑΣ» κατά την περίοδο αναφοράς (1η Ιανουαρίου 2012 - 31 Δεκεμβρίου 2013).
      
                  4.
               
               
                  Αριθμός εγκαταστάσεων των οποίων η άδεια IPPC επανεξετάστηκε κατά την περίοδο αναφοράς σύμφωνα με το άρθρο 13 της οδηγίας 2008/1/ΕΚ: συνολικός αριθμός εγκαταστάσεων οι οποίες καλύπτονται από μία ή περισσότερες άδειες που επανεξετάστηκαν σύμφωνα με το άρθρο 13.
               
            
                  5.
               
               
                  Αριθμός εγκαταστάσεων των οποίων η άδεια IPPC αναπροσαρμόστηκε κατά την περίοδο αναφοράς σύμφωνα με το άρθρο 13 της οδηγίας 2008/1/ΕΚ: συνολικός αριθμός εγκαταστάσεων οι οποίες καλύπτονται από μία ή περισσότερες άδειες που αναπροσαρμόστηκαν σύμφωνα με το άρθρο 13.
               
            
         (1)  ΕΕ L 118 της 27.4.2001, σ. 41.
      
         (2)  ΕΕ L 140 της 5.6.2009, σ. 114.